„Sporočilo v skladu s členom 3(2), členom 6(2), členom 13(3), členom 20(1), členom 20(1a) in členom 23(4) Uredbe Komisije (ES) št. 802/2004 (1) o izvajanju Uredbe Sveta (ES) št. 139/2004 (2) o nadzoru koncentracij podjetij, nazadnje spremenjene z Izvedbeno uredbo Komisije (EU) št. 1269/2013 (3)

(Besedilo velja za EGP)

Uvod

Člen 3(2), člen 6(2), člen 13(3), člen 20(1) in člen 20(1a) Uredbe (ES) št. 802/2004 zahtevajo priglasitve, utemeljene vloge, mnenja o pripombah Komisije, zaveze, ki jih predlagajo udeležena podjetja, in obrazec RM, ki jih je treba predložiti Komisiji v formatu in s številom kopij, kakor določa Komisija v Uradnem listu Evropske unije.

Komisija v skladu s členom 3(2), členom 6(2), členom 13(3), členom 20(1) in členom 20(1a) Uredbe (ES) št. 802/2004 določa število izvodov in obliko, v kateri morajo biti predložene priglasitve, utemeljene vloge, mnenja o pripombah Komisije, zaveze, ki jih predlagajo udeležena podjetja, in obrazec RM.

Člen 23(4) Uredbe (ES) št. 802/2004 zahteva, da se listine ali dodatne kopije teh listin, ki se Komisiji predložijo elektronsko, posredujejo v formatu, ki ga Komisija določi v Uradnem listu Evropske unije, in da se predložitve po elektronski pošti pošljejo na elektronski naslov, ki ga Komisija objavi v Uradnem listu Evropske unije.

Komisija v skladu s členom 23(4) Uredbe (ES) št. 802/2004 določi format, v katerem je treba poslati elektronsko predložitev, in elektronski naslov, na katerega je treba poslati predložitve, poslane po elektronski pošti.

Priglasitve: obrazec CO in poenostavljeni obrazec CO (prilogi I in II k Uredbi Komisije (ES) št. 802/2004)

Utemeljene vloge (4) : obrazec RS (Priloga III k Uredbi Komisije (ES) št. 802/2004)

Zaveze, ki jih predlagajo udeležena podjetja, in obrazec RM (Priloga IV k Uredbi Komisije (ES) št. 802/2004)

Mnenje o pripombah Komisije

1. En podpisan izvirnik na papirju.

2. Tri kopije na papirju celotne predložitve. Skupina, ki se ukvarja s primerom, lahko dovoli opustitev kopij na papirju ali pa zahteva dodatne kopije.

3. Dve kopiji priglasitve na mediju CD ali DVD-ROM. Upoštevati je treba naslednje specifikacije: (a) Datoteke na tem mediju naj bodo v nezaščitenem in iskljivem formatu Portable Document Format (PDF) ali v obliki nezaščitene razpredelnice, posamezna datoteka pa naj po možnosti ne presega velikosti 40 MB (megabajtov). Kopija vloge lahko obsega več CD-jev ali DVD-ROM-ov. (b) Datoteke morajo biti poimenovane tako, da je mogoče zlahka prepoznati razdelke obrazca CO, poenostavljenega obrazca CO, obrazca RS ali obrazca RM, na katere se nanašajo. (c) Vsaka datoteka mora biti označena s številko postopka, za katerega je vloga predložena. (d) Seznam vseh datotek na mediju CD ali DVD-ROM mora biti predložen kot ločena datoteka na istem mediju.

Format vloge za elektronsko predložitev

Vse predložitve, ki so drugačne od zgoraj omenjenih, morajo upoštevati naslednja pravila:

— Stisnjene datoteke (zip, rar, 7zip itd.) naj se ne uporabljajo.

— Če je mogoče, naj se ne uporabljajo datoteke .pst. Če to ni mogoče, naj velikost ne presega 500 MB.

— Velikost datoteke v neiskljivem formatu Adobe Portable Document Format (PDF) naj ne presega 30 MB. Različne datoteke naj se ne združujejo v eni sami datoteki PDF.

— Datoteke v formatu Lotus Notes naj se ne uporabljajo.

— Posamezne datoteke naj ne bodo zaščitene z geslom. Če je zaščita potrebna, naj se za šifriranje uporabi TrueCrypt.

Elektronski naslov za dopise preko elektronske pošte

Dopisi, poslani po elektronski pošti, se pošiljajo na naslov: comp-merger-registry@ec.europa.eu

Datum začetka uporabe tega sporočila

Navodila iz tega sporočila se uporabljajo od dneva po objavi.“